19/05/2022 | Administración LocalMunicipal
Cabana de Bergantiños
Aprobación da Ordenanza reguladora da adxudicación de vivendas sociais

ANUNCIO Asunto: APROBACIÓN INICIAL DA ORDENANZA REGULADORA DOS CRITERIOS DE ADXUDICACIÓN, NORMAS DE FUNCIONAMENTO E UTILIZACIÓN DAS VIVENDAS SOCIAIS DO CONCELLO DE CABANA DE BERGANTIÑOS Polo Concello de Cabana de Bergantiños estase levando a cabo a tramitación correspondente para a aprobación da ordenanza do asunto de referencia. O expediente foi obxecto de consulta previa de conformidade co previsto no artigo 133.1 da Lei 39/2015, do 1 de outubro, do Procedemento Administrativo Común das Administracións Públicas e foron publicados ambos na sede electrónica municipal, e respecto dos cales non se formularon alegacións, tal e como consta no expediente. Así, en sesión plenaria extraordinaria celebrada o 12/05/2022 acordouse o seguinte: Segundo. –Aprobar inicialmente o a Ordenanza reguladora dos criterios de adxudicación, normas de funcionamento e utilización das vivendas sociais do Concello de Cabana de Bergantiños. Terceiro. –Someter a Ordenanza citada a un periodo de información pública e audiencia os interesados, publicándose no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións ou suxestións que serán resoltas pola Corporación. De non presentarse reclamacións ou suxestións no prazo citado, considerase aprobado definitivamente sen necesidade de acordo expreso polo Pleno. Cabana de Bergantiños, 13 de maio de 2022. O alcalde José Muíño Domínguez ORDENANZA REGULADORA DOS CRITERIOS DE ADXUDICACIÓN, NORMAS DE FUNCIONAMENTO E UTILIZACIÓN DAS VIVENDAS SOCIAIS DO CONCELLO DE CABANA DE BERGANTIÑOS EXPOSICIÓN DE MOTIVOS O Concello de Cabana de Bergantiños ten á súa disposición seis vivendas que están situadas neste termo municipal para ser destinadas a ocupación temporal social co fin de asegurarlles unhas condicións dignas de vivenda a aquelas persoas que se atopan nunha situación económica na que contan con recursos insuficientes para acceder ao mercado de vivendas en ocupación temporal. A Lei reguladora das bases do réxime Local, coas modificacións introducidas pola Lei 27/2013, establece no seu artigo 25.2 como competencia propia municipal a avaliación e información de situacións de necesidade social e a atención inmediata a persoas en situación ou risco de exclusión social. Con base nese título competencial preténdense paliar situacións de necesidade e realizar un seguimento das situacións persoais para mellorar a situación económica e as circunstancias socio-familiares. Neste mesmo senso, o artigo 80 da Lei 5/1997, do 22 de xullo, de Administración local de Galicia establece que o municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e aspiracións da comunidade de veciños. A Comunidade Autónoma de Galicia, segundo dispón o artigo 27.23 do seu Estatuto de Autonomía, ten competencia exclusiva en materia de servizos sociais e, facendo uso desa atribución, regulou e desenvolveu o sistema galego de servizos sociais, que ten como norma principal a Lei 13/2008, do 3 de decembro, de servizos sociais de Galicia. A lei define os servizos sociais como un servizo público destinado a garantir a igualdade de oportunidades no acceso á calidade de vida e á participación social de toda a poboación mediante intervencións que permitan, entre outros obxectivos, «facilitar recursos e itinerarios de integración social a quen se atopa en situación ou risco de exclusión social». Así mesmo, a Comunidade Autónoma de Galicia ten competencia exclusiva en materia de promoción do desenvolvemento comunitario, tal como se recolle no artigo 27.24 do seu Estatuto de Autonomía. O artigo 60 da Lei 13/2008, do 3 de decembro, de servizos sociais de Galicia establece que lles corresponde aos concellos no marco da planificación e ordenación xeral do sistema galego de servizos sociais a creación, a xestión e o mantemento dos servizos sociais comunitarios básicos. Pola súa banda, a situación de risco de exclusión social vén definida na Lei 10/2013, do 27 de novembro, de inclusión social de Galicia, e debe ser o persoal técnico municipal adscrito aos servizos sociais quen determine situacións de risco para os efectos de acceder temporalmente ao uso dunha vivenda social. De acordo coa Lei 8/2012, do 29 de xuño, de vivenda de Galicia os entes locais, baixo o principio de autonomía para a xestión dos seus intereses, exercen as competencias de vivenda de acordo co establecido pola lexislación de réxime local, a lexislación urbanística e esta lei, sen prexuízo da capacidade de subscribir convenios e concertar actuacións con outras administracións e axentes de iniciativa social e privada que actúan sobre o mercado da vivenda protexida e libre. De acordo coa Lei 3/2011, do 30 de xuño, de apoio á familia e á convivencia de Galicia, os poderes públicos teñen que apoiar e protexer ás familias de especial consideración e, en especial, aos menores de idade. Así mesmo, as administracións públicas favorecerán o acceso á vivenda a colectivos singulares, en particular colectivos sociais especialmente desfavorecidos, vulnerables ou en situación de exclusión social, mulleres vítimas de violencia de xénero, persoas maiores e persoas con discapacidade e/ou dependencia recoñecida. Por todo isto, este Concello, no uso da potestade regulamentaria que lle confire o artigo 4.1a) da Lei 7/1985, do 2 de abril, reguladora das bases do réxime local (LBRL), redactou esta ordenanza. Artigo 1.–Obxecto e definición.1.1. É obxecto desta ordenanza regular as condicións, os requisitos de acceso, o procedemento de adxudicación e o réxime de uso das vivendas que o Concello de Cabana de Bergantiños dispoña para atender a necesidade de ocupación temporal social das familias que requiren dunha vivenda en condicións de renda axeitada.1.2. Enténdese como vivenda social aquel réxime polo que se lles facilita ás persoas/ familias o ocupación temporal dunha vivenda en condicións de renda axeitada ás súas circunstancias, naqueles casos nos que se atopen en situacións de dificultade de orde económica, social ou de calquera outra índole. Artigo 2.–Réxime xurídico.2.1. Os inmobles nos que se sitúan as vivendas destinadas a ocupación temporal social aféctanse a un servizo público, xa que teñen a natureza xurídica de bens destinados a un servizo público. Os dereitos de ocupación dos inmobles aos que se refire esta ordenanza rexeranse polo disposto nesta ordenanza e pola ordenanza fiscal aplicable. Os acordos de posta á disposición temporal das vivendas sociais terán unha natureza administrativa e rexeranse polas súas propias cláusulas, por esta ordenanza e, no non disposto anteriormente, pola normativa de Dereito administrativo, sen prexuízo da aplicación supletoria da normativa de Dereito civil no que non se opoña ao anterior.2.2. A posta á disposición das mencionadas vivendas formalizarase nun documento administrativo. A vivenda non poderá ser obxecto de cesión, nin en todo nin en parte, a un terceiro.2.3. O Concello de Cabana de Bergantiños disporá das facultades que lles outorga a normativa administrativa aos municipios para a interpretación e modificación, por razóns de interese público, do establecido nesta ordenanza e será competente para a resolución de cantas cuestións se presenten en relación con estes a xurisdición contencioso-administrativa. Artigo 3.–Requisitos e condicións para a adxudicación das vivendas sociais en réxime de ocupación temporal.3.1. A persoa ou unidade familiar interesada nunha vivenda de ocupación temporal social deberá formalizar a solicitude no rexistro xeral de entrada do Concello, segundo a solicitude que figura como anexo I a esta ordenanza, sendo imprescindible que as persoas se atopen comprendidas nalgunha das circunstancias que se sinalan a continuación. Xunto coa solicitude deberán presentar a documentación que se establece no citado anexo I, así como calquera outra documentación que lle poida ser esixida polo Concello. En calquera caso, o Concello comprobará de oficio a veracidade da información achegada coa solicitude, a través das entidades públicas, rexistros e entidades privadas. Só será admisible unha solicitude por persoa ou unidade de convivencia, polo que non pode unha mesma persoa conformar máis dunha unidade de convivencia ao mesmo tempo. No caso de unidades de convivencia de máis dun membro, deberán reflectirse na solicitude os datos de todos os seus membros e achegar a información oportuna de todos/as eles/as, de acordo co establecido nesta ordenanza. No caso de que algunha solicitude fora incorrecta ou se omitira a presentación dalgún documento, outorgarase un prazo de 10 días para emendar os erros e/ou omisións apreciados. A non emenda no prazo indicado entenderase como unha renuncia e será causa automática de exclusión da listaxe de solicitantes dunha vivenda de ocupación temporal social.3.2. Poderán solicitar unha vivenda de ocupación temporal social as persoas físicas, para si ou para a súa unidade familiar que, pola súa situación ou polos seus escasos recursos, non poidan acceder a unha vivenda de ocupación temporal a prezo de mercado e nas que concorran os seguintes requisitos: a) Ser maior de idade ou menor con emancipación concedida e non ter incapacidade de obrar para obrigarse contractualmente de acordo co Código Civil. b) A persoa solicitante deberá acreditar a residencia legal, efectiva e continuada no Concello de Cabana de Bergantiños durante un período de cando menos seis meses con anterioridade á data da solicitude. Tal circunstancia acreditarase co certificado de empadronamento e informe de convivencia. c) A persoa solicitante, ou calquera outro membro da unidade familiar, non pode ser titular dunha vivenda en réxime de propiedade de pleno dominio ou dun dereito real de uso ou goce sobre outra vivenda en todo o territorio nacional. Non obstante, este requisito non será de aplicación no caso de sentenza xudicial de separación ou divorcio cando como consecuencia deste non se lle adxudicara o uso da vivenda que constituía a residencia familiar, e para os casos de tratárense de vivendas non axeitadas. d) Acreditar por parte da unidade familiar que non se superan os ingresos máximos establecidos nesta ordenanza.3.3. O incumprimento de calquera das condicións anteriores producirá a non admisión da solicitude. Son causas de denegación ou resolución da adxudicación dunha das vivendas de ocupación temporal social o non cumprimento dos requisitos establecidos nesta ordenanza ou o falseamento dos requisitos por parte da persoa solicitante ou da súa unidade familiar. Artigo 4.–Unidade familiar. Para os efectos desta ordenanza compoñen a unidade familiar as seguintes persoas: a) A persoa solicitante. b) Cónxuxe ou persoa con quen manteña análoga relación de afectividade conforme o marco legal vixente. c) Descendentes en primeiro grao conviventes, incluso cando residan temporalmente fóra do domicilio por razóns de proximidade ao centro educativo no que cursen os seus estudos. d) Menores en situación de acollemento familiar administrativo ou xudicial. e) Persoas que convivan coa persoa solicitante cun parentesco de consanguinidade ata o segundo grao e por afinidade ata o primeiro. f) Irmáns e irmás da persoa solicitante ou da súa parella de convivencia, cando sexan menores de idade ou maiores de idade que teñan unha incapacidade total ou permanente e estean suxeitos a tutela ou curatela. g) Nos casos de persoas discapacitadas cuxa unidade familiar estea composta por un membro que requira doutra persoa e así o acredite debidamente, considerarase esta un membro máis a efectos da unidade familiar. Dadas as características das vivendas, o máximo de persoas que poden ocupar unha vivenda será de 5. Artigo 5.–Requisitos económicos acreditativos da situación da necesidade dunha vivenda.5.1. Considerarase que unha unidade familiar se atopa en situación de necesidade social cando os ingresos ponderados anuais totais desta non superen o valor, en euros, do IPREM (Indicador público de renda de efectos múltiples) calculado en 14 pagas, segundo o seguinte cadro: 5.2. Para calcular os ingresos ponderados anuais computaranse os rendementos de traballo e/ou rendementos de actividades económicas, profesionais e artísticas, prestacións de desemprego, as pensións ou subsidios de desemprego, as pensións compensatorias que se reciban de excónxuxe, xuros e rendas, para cuxo cálculo se tomarán como referencia os ingresos netos anuais totais de todos os membros da unidade familiar que vaian ser aloxados na vivenda, tomando como principal referencia o exercicio económico correspondente á data da solicitude, sen prexuízo de acreditar a situación económica por outros medios no caso de que o exercicio económico anterior non reflectise a situación económica real por variación de ingresos debido a circunstancias sobrevidas. Deberase achegar igualmente unha copia da declaración da renda correspondente ao exercicio económico anterior á data da solicitude. No caso de non ter a obriga de presentala, achegarase o procedente certificado negativo de Facenda, así como unha declaración xurada dos ingresos anuais con indicación da súa procedencia.5.3. En calquera caso, para ser beneficiario/a dun ocupación temporal de vivenda social, deberanse acreditar uns ingresos anuais netos mínimos de 3000,00 € presentes ou futuros. Terá a consideración de ingresos futuros o atoparse pendente de recibir os citados ingresos e que estes poidan ser acreditados documentalmente. En todo caso, os supostos excepcionais serán valorados polo persoal técnico correspondente do departamento de Servizos Sociais do Concello. Artigo 6.–Criterios de valoración. Os criterios que se terán en conta para proceder á puntuación da concesión das vivendas de ocupación temporal social serán os seguintes: En caso de obter igual puntuación, terán preferencia en primeiro lugar as solicitudes con composición familiar con maior número de menores, en segundo lugar con algún membro que pertenza ós grupos de especial consideración segundo a Lei 3/2011, do 30 de xuño, de apoio á familia e á convivencia de Galicia, en terceiro lugar as unidades familiares coa renda per cápita máis baixa e, se persiste o empate, resolverase por sorteo. Artigo 7.–Prazo de ocupación.7.1. O prazo da autorización da ocupación temporal das vivendas sociais será de DOUS ANOS, contado dende a data de formalización do documento administrativo da cesión. Logo de transcorrer os 2 primeiros anos de vixencia do contrato e sempre que a unidade de convivencia siga a cumprir as condicións que deron orixe á adxudicación, este poderase renovar por novos prazos anuais ata un máximo de CATRO anos, agás que a persoa con título para ocupar lle comunique ao Concello, cun mes de antelación ao vencemento de cada anualidade, a súa vontade de non renovalo.7.2. Ao finalizar o prazo de concesión, o dereito á ocupación da vivenda cesará automaticamente e a persoa adxudicataria deberá entregar as chaves no Departamento de Servizos Sociais do Concello, quen procederá a comprobar o estado da vivenda. No suposto de atopar nesta danos ocasionados por un uso indebido ou neglixente, será a persoa adxudicataria ou unidade familiar quen queda obrigada a asumir os gastos de reparación e/ou reposición. No caso de non proceder á súa reparación, esta quedará automaticamente excluída de presentar unha nova solicitude de vivenda social nun prazo de 5 anos.7.3. Con independencia do previsto no apartado anterior, a persoa adxudicataria poderá solicitar a prórroga do prazo de ocupación da vivenda social, cunha antelación mínima de dous meses previos á expiración do prazo de vixencia establecido. Esta solicitude será valorada polos servizos sociais atendendo á situación das persoas solicitantes, á demanda existente e á dispoñibilidade das vivendas. O informe dos Servizos Sociais favorable á prórroga da autorización de ocupación sinalará o prazo da dita prórroga.7.4. Subrogación.7.4.1. Cabe a subrogación na permanencia da vivenda no caso de falecemento da persoa adxudicataria e conforme ás seguintes regras: – Unicamente poderán subrogarse nas mesmas condicións e polo tempo que reste, en orde de preferencia, as seguintes persoas, sempre e cando residiran na vivenda de xeito habitual e continuado tras o falecemento: – Cónxuxe con quen convivira ao tempo do falecemento. – A persoa que convivira coa persoa falecida de forma permanente en análoga relación de afectividade á de cónxuxe, con independencia da súa orientación sexual, durante cando menos os dous anos anteriores ao tempo do seu falecemento, agás que tiveran descendencia en común, en cuxo caso bastará a simple convivencia. – Descendentes da persoa falecida que no momento do seu falecemento estiveran suxeitos/as á súa patria potestade ou tutela, ou conviviran habitualmente con ela durante os dous anos precedentes. – Ascendentes da persoa falecida que conviviran habitualmente con ela durante os dous anos precedentes. – Os irmáns e as irmás da persoa falecida que conviviran habitualmente con ela durante os dous anos precedentes. – As persoas distintas de todas as indicadas anteriormente e que teñan unha minusvalía igual ou superior ao 65%, sempre que teña relación de parentesco ata o terceiro grao colateral coa persoa falecida e conviviran con esta durante os dous anos anteriores ao falecemento. Se ao tempo do falecemento non existira ningunha destas persoas, o acordo de cesión quedará extinguido.2.–Poderá subrogarse nas mesmas condicións e polo tempo que reste do ocupación temporal en caso de separación ou divorcio ao proxenitor que teña a garda e custodia dos/as menores ou, de ser o caso, o membro da parella que quede máis vulnerable.3.–Tamén poderá subrogarse ao cónxuxe ou parella de feito no caso de que a persoa adxudicataria manifestase a súa vontade de desistir do contrato e o seu cónxuxe ou parella de feito non o consinta. Neste caso o Concello deberá requirir ao cónxuxe ou parella de feito ao fin de que expoña a súa vontade e, se este non contesta en 15 días, o contrato extinguirase automaticamente, e queda este último, como persoa ocupante, responsable de aboar a taxa correspondente.4.–No caso de que o titular do dereito de cesión ou parella de feito abandone a vivenda sen manifestar desistencia, poderase subrogar no contrato o cónxuxe ou parella de feito convivente a condición de que notifique por escrito a súa vontade de subrogarse no contrato no prazo dun mes desde o abandono, quedando obrigado ao pagamento da taxa dese mes. No caso de incumprimento da devandita notificación en prazo, o contrato quedará extinguido de forma automática.5.–Tamén poderá subrogarse o excónxuxe ou exparella de feito en caso de separación, divorcio ou nulidade do matrimonio da persoa adxudicataria cando lle fose atribuído o uso da vivenda familiar por sentenza firme ou convenio regulador de forma permanente ou nun prazo superior ao que reste por cumprir do contrato. En todo caso, o excónxuxe ou exparella de feito deberá comunicar ao Concello a súa vontade de continuar no uso da vivenda.7.4.2. A subrogación deberá solicitarse ao Concello por escrito, xunto cos documentos que acrediten tanto o falecemento da persoa titular como o dereito da persoa subrogante, no prazo de 6 meses dende que se produza o falecemento.7.4.3. A subrogación comporta a asunción dos dereitos e das obrigas contidos no acordo de cesión da vivenda e, en particular, o aboo das taxas e cantidades asimiladas pendentes de pagamento, tanto previas como posteriores ao falecemento. Artigo 8.–Listaxe municipal de demandantes dunha vivenda. O Concello de Cabana de Bergantiños creará unha listaxe onde figuren todas as persoas solicitantes de vivendas admitidas, segundo a orde de puntuación obtida de acordo co proceso de valoración. No caso de que varias unidades familiares obteñan a mesma puntuación, terase en conta a data da presentación da solicitude. Presumirase como representante da unidade familiar a persoa que figure como solicitante. No caso de que esta deixara de ser membro da unidade familiar pero que se manteña vixente a solicitude, deberá designarse unha nova persoa representante da unidade. Todas as solicitudes de vivenda efectuadas, logo de ser revisadas e admitidas, incorporaranse á listaxe municipal de vivenda, constando no seu expediente a totalidade dos datos esixidos nesta ordenanza, así como a puntuación obtida no proceso de valoración. No caso de que non cumpran os requisitos aquí establecidos, comunicaráselle á persoa interesada a non procedencia da súa inclusión na listaxe. A renuncia a unha vivenda municipal supón a exclusión da listaxe municipal de vivenda. A listaxe de solicitantes de vivenda irase renovando e publicando cada ano, polo que calquera vivenda social que quede vacante será adxudicada considerando a puntuación. Artigo 9.–Procedemento.9.1. O Concello de Cabana de Bergantiños habilitará sucesivos prazos para as solicitudes de ocupación temporal. Unha vez transcorra o prazo, o persoal técnico correspondente do departamento de Servizos Sociais do Concello valorará cada petición segundo o baremo establecido, de conformidade cos criterios de valoración sinalados no artigo 6 desta ordenanza, de cara a incluír as persoas solicitantes nunha listaxe de espera municipal.9.2. Por acordo de Alcaldía e con base nos informes técnicos elaborados polas áreas municipais pertinentes, resolverase a concesión ou denegación.9.3. As adxudicacións realizaranse seguindo estritamente a orde establecida na listaxe municipal de vivenda, que elixirá as persoas solicitantes segundo o recollido nesta norma.9.4. No caso de existir vivendas vacantes, serán adxudicadas a quen figure con maior puntuación dentro da listaxe de espera de solicitantes, para o cal Alcaldía emitirá a oportuna resolución na que se autoriza a cesión da vivenda social e na que se concretarán os requisitos do contrato de ocupación temporal. De non existir ningunha vivenda vacante, as persoas solicitantes de vivenda quedarán á espera de producirse unha vacante, para o que debe actualizarse a documentación pola persoa interesada segundo o establecido no apartado seguinte.9.5. A adxudicación definitiva formalizarase coa sinatura do correspondente contrato de ocupación temporal de vivenda social, segundo o modelo que figuran como anexo II. A eficacia da cesión da vivenda para ocupación temporal quedará expresamente sometida á condición suspensiva de ocupar a vivenda adxudicada no prazo de un mes e acreditar o empadronamento da totalidade da unidade familiar na vivenda, prazo que contará dende a sintura do acordo de cesión temporal de vivenda social (Anexo II). O incumprimento desta condición determinará a resolución do contrato, logo da audiencia da persoa adxudicataria e a posterior adxudicación da vivenda de que se trate a quen corresponda da listaxe de espera existente. Artigo 10.–Deberes e dereitos das persoas adxudicatarias.10.1. As persoas adxudicatarias dunha vivenda en réxime de ocupación temporal quedan suxeitas ás seguintes obrigas: a) Ocupar a vivenda e destinala á súa residencia habitual e permanente súa e da súa unidade familiar, polo que non poderá mantela desocupada ou dedicala a segunda residencia ou a outros usos non autorizados. Se a persoa titular do dereito de cesión conta con desocupar a vivenda por un período superior a dous meses, deberá previamente comunicarlle a dita circunstancia por escrito ao Concello e explicar as razóns da desocupación. Deberá facer un bo uso da vivenda e mantela e conservala nas mesmas condicións nas que lla entregaron. b) Non poderá ceder a vivenda nin en arrendamento nin en precario. c) Colaborar cos servizos de inspección do Concello, no momento no que sexan requiridos para iso, e proporcionarlles os documentos requiridos para a comprobación, entre outros, do nivel de cumprimento da obriga de residencia, estado da vivenda, condicións de habitabilidade, salubridade e hixiene. O Concello, a través do seu persoal de Servizos Sociais, poderá en calquera momento acceder á vivenda para comprobar o seu estado de conservación, polo que as persoas ocupantes deberán permitir a entrada para os efectos anteriores. De atopar na vivenda danos ocasionados pola utilización indebida ou neglixente da persoa adxudicataria, esta obrígase á súa reparación ou reposición. d) Non poderá acometer ningún tipo de obra ou mellora na vivenda. No caso de se producir algunha avaría nas instalacións, deberase dar conta inmediata ao Concello. e) Aboar os gastos e consumos que se orixinen como consecuencia da utilización da vivenda como son a enerxía eléctrica, a auga, o teléfono, o gas etc, así como o pagamento das taxas do lixo e do saneamento. f) Naquelas vivendas que dispoñan de terrazas, estas non poderán ser utilizadas como almacéns de utensilios tales como bicicletas, bombonas de butano, útiles de limpeza (fregonas, caldeiros.) roupa sucia, etc. Así mesmo evitarase, na medida do posible, o tendido visible e externo da roupa. g) Deixar a vivenda nas mesmas condicións nas que lle foi entregada, agás as que se deriven do desgaste polo seu uso normal durante o prazo do arrendamento. h) Queda prohibido utilizar os servizos e elementos comúns de forma contraria ao seu destino. Así mesmo está prohibido deixar calquera obxecto depositado ou almacenado en calquera elemento común do inmoble (portal, entrada, escaleiras, descansos, etc.). i) Será por conta da persoa adxudicataria a limpeza da vivenda, mobiliario e demais utensilios, e deberá respectar as condicións de limpeza dos corredores e demais elementos comúns segundo estea establecido no bloque do que se trate. j) Queda prohibido desenvolver actividades que xeren ruídos ou molestias á veciñanza; deben de cumprir as normativas de ruídos, en especial dende as 10 da noite ata as 8 da mañá. k) Non poderán terse animais, agás os cans-guía no caso de resultar necesarios, nin almacenar materiais antihixiénicos e/ou perigosos, nin no interior da vivenda nin noutros espazos comúns. l) Non poderán residir na vivenda máis persoas que as sinaladas expresamente na solicitude como membros da unidade de convivencia. m) Calquera variación de ingresos ou circunstancias persoais ou da unidade de convivencia deberá de ser posta en coñecemento do Concello.10.2. O incumprimento de calquera das obrigas anteriores poderá ser causa de resolución do contrato de arrendamento. Artigo 11.–Causas e efectos de revogación.11.1. O Concello poderá acordar a revogación da autorización de ocupación temporal da vivenda social logo do expediente administrativo no que se lle dará audiencia á persoa adxudicataria por un prazo de quince días. As causas que poden motivar a revogación son: – Falecemento da persoa adxudicataria, cando non concorra ningún suposto de subrogación ou esta non fora solicitada. – Desaparición das causas que motivaron a súa concesión (disposición de residencia propia, obtención de recursos económicos que superen os máximos previstos nesta ordenanza.). – Incumprimento de calquera dos requisitos ou obrigas establecidas nesta ordenanza, entre elas, o falseamento ou ocultación de datos necesarios para valorar as circunstancias de necesidade social. – Abandono da vivenda, sen previo aviso ao Concello e sen existir motivo que xustifique a ausencia. – Incumprimento das normas de convivencia, causar danos a persoas ou bens ou ter altercados co resto dos residentes no inmoble. – Falseamento dos datos, documentos ou ocultación destes. – Por falta de colaboración co Concello de Cabana de Bergantiños. – Permitir a utilización da vivenda a terceiras persoas que non formen parte da unidade familiar expresamente autorizadas a residir na vivenda. – Non proceder a darse de alta nas subministracións de luz e de auga. – Non aboar a taxa mensual, os gastos da comunidade ou outros gastos por servizos de luz, auga e lixo no prazo dun mes desde que sexa requirido o seu pagamento, agás que for expresamente autorizado polo Concello por mor das circunstancias excepcionais da unidade familiar.11.2. Os Servizos Sociais municipais elaborarán un informe técnico sobre os motivos para a extinción do dereito de ocupación temporal da vivenda de ocupación temporal. Logo de ver os informes municipais que procedan, se é o caso, coa inmediatez que sexa necesaria, o Departamento de Servizos sociais, de acordo cos criterios indicados neste artigo, formularán unha proposta de resolución.11.3. O alcalde da Corporación, tendo en conta a proposta de resolución e os informes elaborados polas áreas municipais pertinentes e logo da audiencia da persoa interesada ditará a resolución sobre a revogación da autorización de ocupación temporal.11.4. Logo de se extinguir automaticamente a autorización para permanecer na vivenda polo transcurso do prazo ou se for declarada formalmente a resolución polo Concello, as persoas ocupantes deberán abandonar a vivenda e deixala libre e nas mesmas condicións nas que a atoparon no prazo de cinco días, e entregar as chaves no Departamento de Servizos Sociais do Concello de Cabana de Bergantiños.11.5. Se nese prazo a vivenda non se atopara á disposición do Concello, procederase como legalmente sexa pertinente para o seu desaloxo. Artigo 12.–Taxa fiscal. As persoas beneficiarias dunha vivenda de ocupación temporal social deberán aboar unha taxa de acordo cos criterios establecidos na ordenanza fiscal reguladora. Artigo 13.–Protección de datos. De acordo co artigo 5 da L. O. 3/2018, do 5 de decembro, de protección de datos de carácter persoal, os datos persoais e calquera outra información facilitada polas persoas interesadas formarán parte do ficheiro dos Servizos Sociais titularidade do Concello de Cabana de Bergantiños, coa finalidade de tramitar os expedientes que se deriven desta ordenanza. Recoñéceselles a todas as persoas interesadas no expediente a posibilidade de exercitar os dereitos de acceso, rectificación e cancelación dos datos persoais, para o que se dirixirán ao Concello de Cabana de Bergantiños. DISPOSICIÓNS Disposición final Esta ordenanza entrará en vigor unha vez que transcorra o prazo regulamentario ao que se refire o artigo 70.2 en relación co 65.2 da Lei 7/85, do 2 de abril, reguladora das bases do réxime local e que se publique integramente o seu texto no boletín oficial da provincia. ANEXO I SOLICITUDE DE AUTORIZACIÓN DE OCUPACIÓN TEMPORAL DE VIVENDA DATOS DA PERSOA SOLICITANTE COMPOÑENTES DA UNIDADE FAMILIAR EXPÓN: Que cumpre os requisitos establecidos na ordenanza reguladora das vivendas de ocupación temporal social. Polo que SOLICITA: O acceso a unha vivenda social, para o que presenta a documentación requirida. Cabana de Bergantiños,. de. de 20. Asdo.: Autorización expresa de consulta ao Concello de Cabana de Bergantiños:  Autorizo a realización de consultas ou obtención de cantos documentos se precisen para a valoración da solicitude de adxudicación de ocupación temporal social que se atopen en poder da administración actuante ou foran elaborados por calquera outra administración (art.28.2 Lei 39/2015 do 1 de outubro). DOCUMENTACIÓN QUE HAI QUE PRESENTAR  DNI de cada membro da unidade familiar.  Libro de familia.  Certificación de convivencia.  Documentos acreditativos do nivel de ingresos da persoa solicitante e do resto dos membros da unidade familiar. Presentaranse os seguintes documentos: – Traballadores/as por conta allea: nóminas ou certificados de empresa dos últimos 6 meses. – Xubilados/as ou pensionistas: certificación da pensión ou prestación económica que se percibe durante o ano en curso. – Traballadores/as por conta propia: certificación da cotización anual da Seguridade Social, alta no imposto de actividades económicas, xustificante de estar ao corrente no pagamento do IVE e unha declaración persoal dos ingresos habidos no ano en curso. – Situación de desemprego: certificación expedida polo INEM na que conste a súa situación de parado/a ou demandante de emprego e, se é o caso, as prestacións percibidas durante o ano en curso e as pendentes de percibir.  No caso de persoas con discapacidade, deberán achegar certificado do grao de discapacidade.  No caso de persoas dependentes, deberán achegar o certificado correspondente.  Sentenza de separación ou divorcio e convenio regulador.  Se é o caso, documentación acreditativa de ser vítima de violencia de xénero.  Declaración xurada e certificación sobre bens inmobles a nome da persoa solicitante e de cada membro restante da unidade familiar que vaia residir na vivenda.  Outros que xustifiquen a súa situación e sexan requiridos polo departamento de Servizos Sociais. ANEXO II ACORDO DE CESIÓN TEMPORAL DE VIVENDA SOCIAL Cabana de Bergantiños, _____ de _________________ de 20____ INTERVEÑEN Dunha banda ______________________________, alcalde do Concello de Cabana de Bergantiños, con CIF núm. __________, facultado para asinar este documento. Da outra banda ________________________, con DNI núm. ___________, no seu propio nome e representación. EXPOÑEN: Primeiro. –Que o Concello de Cabana de Bergantiños é propietario da vivenda social situada na rúa ______________________________ desta localidade. Segundo. –Que logo da tramitación do oportuno expediente administrativo, o órgano competente autorizou a cesión temporal da vivenda social a ____________________ e máis á súa unidade familiar formada por: – – – – Polo que ambas as dúas partes, recoñecéndose mutuamente a capacidade legal para a formalización deste contrato, ACORDAN: Primeiro.–Obxecto. O Concello de Cabana de Bergantiños cede en ocupación temporal a _________________________________________a vivenda descrita no apartado primeiro, para o seu destino exclusivo de vivenda habitual e permanente, sen que poida desenvolver nela ningunha actividade profesional, industrial ou calquera outra, nin ningunha actividade nociva, perigosa, insalubre ou ilícita. A citada vivenda entrégase co mobiliario que figura relacionado no anexo I do contrato, onde se incorporan fotografías que acreditan o estado da vivenda. Segundo.–Prazo.1. A cesión da vivenda terá un prazo de duración de dous anos prorrogables a outros dous (por prazo dun ano), que comezarán a contar dende a data da sinatura do documento administrativo no que se concrete a autorización. Para proceder á renovación da autorización deberán estar ao corrente no pago de tributos municipais, e non ter ningunha débeda impagada por ningún concepto, tanto a persoa solicitante como o resto de integrantes da unidade familiar, salvo que se trate de débedas ou sancións tributarias que se atopen aprazadas, fraccionadas ou cuxa execución estivese suspendida ou autorizada polo Concello de Cabana de Bergantiños en vista das circunstancias excepcionais da Unidade familiar. Ao vencer o prazo contractual, a persoa adxudicataria deberá deixar libre a vivenda e á disposición do Concello nas mesmas condicións nas que lle foi entregada, e entregará as chaves nas oficinas municipais no prazo máximo de 48 horas dende o vencemento do contrato. Unha vez entregadas as chaves, o persoal de Servizos Sociais do Concello procederá a comprobar se a vivenda se atopa nas mesmas condicións nas que foi entregada.2. A persoa adxudicataria poderá desistir da vivenda adxudicada, en calquera momento da súa vixencia, tendo a obriga de comunicarlle por escrito ao Concello o dito desexo cunha antelación mínima de dous meses.3. A persoa adxudicataria poderá participar nunha nova adxudicación, para iso deberá achegar a documentación esixida para unha nova solicitude presentándoa cunha antelación mínima de dous meses previa á expiración do prazo de vixencia do dereito de ocupación. Terceiro.–Taxa.1. O importe que debe aboar ao Concello en concepto de ocupación temporal da vivenda será de_________________, que será pagado por mensualidades anticipadas na conta bancaria:_________________, dende a data do contrato. Así mesmo, pode autorizar ao Concello para que o citado importe se cargue directamente na conta achegada, onde figura como titular a persoa asinante do contrato. Cuarto.–Gastos xerais e servizos individuais.1. Serán por conta da persoa adxudicataria o custe de todos os servizos e subministracións, así como as altas necesarias, das que poida dispoñer a vivenda cedida tales como a enerxía eléctrica, a auga, o gas, etc. Quinto.–Uso e mantemento.1. A persoa adxudicataria utilizará a vivenda e mais os accesorios exclusivamente para o uso pactado de vivenda habitual e permanente da súa unidade familiar, que recibe en perfecto estado de uso e habitabilidade, polo que deberá mantelos pola súa conta en idéntica situación, xa que logo deberá proceder ás reparacións e reposicións que cumpran e responder dos danos que cause ao inmoble e aos útiles, así como a terceiros. Acompáñase un anexo no que figuran os mobles e útiles existentes, ademais de fotografías do estado da vivenda.2. A persoa adxudicataria non lle poderá esixir ao Concello ningunha mellora ou colocación de elementos dos que non dispoña a vivenda, xa que antes de formalizar este documento puido ver o seu estado de conservación e o equipamento que ten instalado e así o aceptou.3. A persoa adxudicataria deberá poñer en coñecemento do Concello a necesidade de reparacións que sexan necesarias para conservar a vivenda en condicións axeitadas para servir ao uso pactado o antes posible, a cuxos efectos deberá facilitarlle ao Concello a verificación directa, por si mesma ou polo persoal técnico que designe, do estado da vivenda. En todo momento e logo da comunicación ao Concello, poderá realizar as que sexan urxentes para evitar un dano inminente e esixir o seu importe. En ningún caso o Concello se fará cargo de obras causadas polo deterioro imputable á persoa beneficiaria ou a quen conviva con ela.4. As pequenas reparacións que esixa o desgaste polo uso ordinario da vivenda serán por conta da persoa ocupante da vivenda.5. A persoa adxudicataria non poderá realizar, sen consentimento do Concello expresado por escrito, obras que modifiquen a configuración da vivenda ou dos seus accesorios, ou que provoquen unha diminución na estabilidade ou seguridade desta. Sexto.–Obrigas das persoas beneficiarias. – A persoa adxudicataria deberá destinar o inmoble cedido a vivenda habitual e permanente e facer un bo uso dela. – No suposto de atopar na vivenda danos ocasionados pola utilización indebida ou neglixente da persoa adxudicataria, esta estará obrigada a asumir os gastos da súa reparación ou reposición. – Queda prohibido desenvolver actividades que produzan ruídos e molestias á veciñanza, que incumpran as normativas de aplicación sobre ruídos, en especial dende as 10 da noite ata as 8 da mañá. – Non poderán residir na vivenda máis persoas que as sinaladas expresamente na solicitude como membros da súa unidade familiar. – A vivenda non poderá subcontratarse nin cederse total ou parcialmente a terceiras persoas, polo que este incumprimento será igualmente causa de resolución da cesión. – Non se poderá realizar, por iniciativa das persoas residentes, ningunha obra na vivenda. No caso de producirse algunha avaría nas instalacións, deberase dar conta inmediata ao Concello. – A persoa beneficiaria debe poñer en coñecemento do Concello calquera variación que se produza nos seus ingresos ou nos da unidade de convivencia, así como o cambio de contas correntes de cargo ou calquera outra obriga establecida no art.10 da ordenanza reguladora. En calquera caso o Concello poderá recadar a dita información para os referidos efectos. Sétimo.–Cesión e subarrendo. A persoa adxudicataria non poderá ceder ou subarrendar, nin total nin parcialmente a vivenda e accesorios obxecto deste documento. O incumprimento desta prohibición será causa de resolución. Oitavo.–Subrogación.1. A subrogación para a permanencia da vivenda poderá producirse no caso do falecemento da persoa adxudicataria e conforme as seguintes regras: – Poderá subrogarse nas mesmas condicións e polo tempo que reste en orde de preferencia os seguintes, sempre e cando residiran na vivenda de xeito habitual e continuado tras o falecemento:  Cónxuxe con quen ao tempo do falecemento convivira. A persoa que convivira coa persoa falecida de forma permanente en análoga relación de afectividade á de cónxuxe con independencia da súa orientación sexual, durante, cando menos, un ano anterior ao tempo do seu falecemento, agás que tiveran descendencia en común, en cuxo caso bastará a simple convivencia.  Descendentes da persoa falecida que no intre do seu falecemento estiveran suxeitos/as á súa patria potestade ou tutela ou conviviran habitualmente con ela durante o ano anterior.  Ascendentes da persoa falecida que conviviran habitualmente con ela durante o ano anterior.  Os irmáns e as irmás da persoa falecida que conviviran habitualmente con ela durante o ano anterior. Se ao tempo do falecemento non existira ningunha destas persoas, o acordo de cesión quedará extinguido.2. Poderá subrogarse nas mesmas condicións e polo tempo que reste do ocupación temporal en caso de separación ou divorcio ao proxenitor que teña a garda e custodia dos/as menores ou, de ser o caso, o membro da parella que quede máis vulnerable.3. Tamén poderá subrogarse, ao cónxuxe ou parella de feito no caso que o adxudicatario manifestase a súa vontade de desistir do contrato e o seu cónxuxe ou parella de feito non o consinta. Neste caso o Concello deberá requirir ao cónxuxe ou parella de feito ao fin de que expoña a súa vontade e, se este non contesta en 15 días, o contrato extinguirase automaticamente, quedando este último, en tanto que ocupante, responsable de abonar a taxa correspondente.4. No caso de que a persoa con dereito de cesión ou parella de feito abandone a vivenda sen manifestar desistencia: poderase subrogar no contrato o cónxuxe ou parella de feito convivente a condición de que notifique por escrito a súa vontade de subrogarse no contrato no prazo dun mes desde o abandono, quedando obrigado ao pago da taxa dese mes. En caso de incumprimento da devandita notificación en prazo, o contrato quedará extinguido de forma automática.5. Tamén poderá subrogarse o excónxuxe ou exparella de feito en caso de separación, divorcio ou nulidade do matrimonio do adxudicatario cando lle fose atribuído o uso da vivenda familiar por sentenza firme ou convenio regulador de forma permanente ou nun prazo superior ao que reste por cumprir do contrato. En todo caso, o excónxuxe ou exparella de feito deberá comunicar ao Concello a súa vontade de continuar no uso da vivenda. Noveno.–Causas de resolución.1. Serán causa de resolución: – Calquera dos casos recollidos no artigo oitavo, puntos 1, 2, 3, 4 e 5 deste contrato, cando non concorra ningún suposto de subrogación ou esta non fora solicitada. – A desaparición das causas que motivaron a súa concesión. – O incumprimento de calquera dos requisitos ou obrigas establecidas neste documento, así como o establecido na ordenanza reguladora. – O abandono da vivenda, sen previo aviso ao Concello e sen existir un motivo que xustifique a ausencia, por un tempo superior a dous meses. – O falseamento de datos, documentos ou ocultación destes. – Permitir a utilización da vivenda a terceiras persoas que non formen parte da unidade familiar expresamente autorizada a residir na vivenda, sen previa autorización expresa por parte do Concello. – Non aboar a renda mensual, sen estar expresamente autorizado polo Concello en vista das circunstancias excepcionais da unidade familiar.2. O incumprimento pola persoa adxudicataria das correspondentes obrigas dará dereito ao Concello a esixir o cumprimento da obriga ou a resolver o contrato, logo dun expediente administrativo, con audiencia da persoa adxudicataria. Décimo.–Réxime xurídico.1. O acordo de autorización dunha vivenda para a súa ocupación temporal ten natureza administrativa, dada a natureza do servizo público ao que está adscrito o inmoble, e rexerase polas súas propias cláusulas, pola correspondente ordenanza municipal reguladora e, no non disposto neles, pola normativa de Dereito civil no que non se opoña ao anterior.2. O Concello de Cabana de Bergantiños disporá de cantas facultades lles outorga a normativa administrativa aos municipios para a interpretación e a modificación por razóns de interese público deste acordo e da súa ordenanza, e será competente para a resolución de cantas cuestións se presenten en relación con estes a xurisdición contencioso-administrativa. E en proba da conformidade e aceptación, ambas as partes asinan por duplicado exemplar no lugar e data indicados. O alcalde A persoa adxudicataria ANEXO I AUTORIZACIÓN DE OCUPACIÓN TEMPORAL DE VIVENDA SOCIAL Persoa adxudicataria: ___________________________________________________________________________________ RELACIÓN DE MOBILIARIO E FOTOGRAFIAS DA VIVENDA: ANEXO III DECLARACIÓN DE INGRESOS Don/a., con DNI., e domicilio en. DECLARO BAIXO A MIÑA RESPONSABILIDADE: Que os ingresos totais da miña unidade familiar ascenden na actualidade a euros ao ano, incluídos os ingresos procedentes de rendas, dereito a alimentos ou calquera outro tipo de ingresos que puidera percibir. Cabana de Bergantiños, a. de. de 20. ANEXO IV MODELO DE INFORME DE SERVIZOS SOCIAIS INFORME SOCIAL E PROPOSTA TÉCNICA DE RESOLUCIÓN 1.–DATOS DE IDENTIFICACIÓN DO EXPEDIENTE 2.–DATOS DO SOLICITANTE 3.–DATOS SOCIOFAMILIARES Unidade de convivencia: 4.–CÓMPUTO DE INGRESOS POR RENDA PER CÁPITA 5.–NECESIDADE DA VIVENDA 6.–COMPOSICIÓN FAMILIAR (MÁXIMO 12 PUNTOS) En caso de obter igual puntuación, terán preferencia en primeiro lugar as solicitudes con composición familiar con maior número de menores, en segundo lugar con algún membro que pertenza ós grupos de especial consideración segundo a Lei 3/2011, do 30 de xuño, de apoio á familia e á convivencia de Galicia, en terceiro lugar as unidades familiares coa renda per cápita máis baixa e, se persiste o empate, resolverase por sorteo.7.–PROPOSTA DO/A TRABALLADOR/A SOCIAL Diagnóstico social Proposta técnica de resolución: En Cabana de Bergantiños, a. de. de O/a traballador/a social